CELEX: 32014D0288
Language: ro
Date: 2014-05-12 00:00:00
Title: 2014/288/UE: Decizia de punere în aplicare a Comisiei din 12 mai 2014 în ceea ce privește cerințele comune de raportare standard pentru programele naționale de eradicare, control și monitorizare a anumitor boli ale animalelor și zoonoze, cofinanțate de Uniune, și de abrogare a Deciziei 2008/940/CE [notificată cu numărul C(2014) 2976]

17.5.2014   
            
            
               RO
            
            
               Jurnalul Oficial al Uniunii Europene
            
            
               L 147/88
            
         DECIZIA DE PUNERE ÎN APLICARE A COMISIEI
   din 12 mai 2014
   în ceea ce privește cerințele comune de raportare standard pentru programele naționale de eradicare, control și monitorizare a anumitor boli ale animalelor și zoonoze, cofinanțate de Uniune, și de abrogare a Deciziei 2008/940/CE
   
      
         [notificată cu numărul C(2014) 2976]
      
   
   
      (2014/288/UE)
   
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Decizia 2009/470/CE a Consiliului din 25 mai 2009 privind anumite cheltuieli în domeniul veterinar (1), în special articolul 27 alineatul (10),
   întrucât:
   
               (1)
            
            
               Decizia 2009/470/CE stabilește procedurile care reglementează contribuția financiară a Uniunii la programele de eradicare, control și monitorizare a bolilor animalelor și a zoonozelor.
            
         
               (2)
            
            
               În conformitate cu articolul 27 alineatul (1) din Decizia 2009/470/CE, se introduce o măsură financiară a Uniunii destinată să ramburseze cheltuielile efectuate de statele membre în vederea finanțării programelor naționale de eradicare, control și monitorizare a bolilor animalelor și a zoonozelor care figurează în lista din anexa la decizia menționată.
            
         
               (3)
            
            
               Articolul 27 alineatul (7) din Decizia 2009/470/CE prevede că statele membre trebuie să prezinte, pentru fiecare program aprobat, rapoarte tehnice și financiare intermediare și, până la data de 30 aprilie a fiecărui an, un raport tehnic detaliat anual care să prezinte evaluarea rezultatelor obținute și o evidență detaliată a cheltuielilor efectuate pentru exercițiul precedent.
            
         
               (4)
            
            
               Decizia 2008/940/CE a Comisiei (2) definește informațiile pe care statele membre care dispun de programe de eradicare, monitorizare și control al anumitor boli ale animalelor aprobate în vederea cofinanțării de către Uniune trebuie să le furnizeze în cadrul rapoartelor tehnice și financiare intermediare și finale.
            
         
               (5)
            
            
               De la adoptarea Deciziei 2008/940/CE și în cadrul procesului de simplificare și îmbunătățire a cerințelor și a procedurilor în legătură cu aceste programe, au intervenit schimbări în ceea ce privește măsurile considerate eligibile pentru contribuția financiară a Uniunii și metoda de calcul a rambursării prevăzute în deciziile de finanțare privind aprobarea programelor pentru fiecare an calendaristic.
            
         
               (6)
            
            
               De asemenea, pentru a îmbunătăți în continuare procedura de prezentare a rapoartelor, prelucrarea și evaluarea lor, precum și urmărirea progreselor înregistrate de-a lungul anilor, începând cu 1 iulie 2015, statele membre ar trebui să prezinte, pe cale electronică, rapoarte intermediare și finale privind implementarea programelor, utilizând modelele electronice elaborate de Comisie în acest scop. Structura rapoartelor în cauză ar trebui adaptată, așadar, în vederea transmiterii și prelucrării electronice a datelor.
            
         
               (7)
            
            
               Prin urmare, ar trebui modificate cerințele standard pentru prezentarea de către statele membre a cererilor de finanțare de către Uniune a programelor naționale de eradicare, control și monitorizare a anumitor boli ale animalelor și zoonoze, astfel încât acestea să fie coerente cu modificările aduse legislației relevante a Uniunii și compatibile cu sistemul de transmitere online.
            
         
               (8)
            
            
               În a doua jumătate a fiecărui an, Comisia solicită statelor membre să furnizeze informații actualizate cu privire la utilizarea fondurilor pentru măsurile eligibile în cadrul programelor lor de la începutul anului și estimări pentru bugetul total necesar pentru întregul an. Pe baza acestor informații și în vederea îmbunătățirii utilizării fondurilor disponibile, Comisia pregătește în fiecare an o decizie de modificare a deciziei de finanțare pentru anul respectiv prin care să realoce fondurile între programele care se estimează că nu își vor utiliza alocarea inițială a fondurilor și programele care, potrivit rapoartelor, vor avea nevoie de fonduri suplimentare.
            
         
               (9)
            
            
               Pentru a optimiza eficiența exercițiului de realocare a fondurilor între programe, este necesar ca statele membre să prezinte, de asemenea, informații cantitative privind activitățile realizate deja și preconizate a fi realizate, precum și date privind costurile unitare. În plus, pentru a reduce sarcina administrativă, transmiterea informațiilor pentru realocarea fondurilor ar trebui să fie integrată în prezentarea rapoartelor intermediare.
            
         
               (10)
            
            
               Prin urmare, Decizia 2008/940/CE ar trebui abrogată și înlocuită cu prezenta decizie.
            
         
               (11)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   În conformitate cu prezenta decizie, statele membre prezintă rapoarte intermediare și finale privind programele aprobate în temeiul articolului 27 din Decizia 2009/470/CE.
   Articolul 2
   În sensul prezentei decizii, se aplică următoarele definiții:
   
               (a)
            
            
               „rapoarte intermediare” înseamnă rapoarte intermediare tehnice (3) și financiare privind implementarea programelor în curs de desfășurare, care trebuie prezentate Comisiei în conformitate cu articolul 27 alineatul (7) litera (a) din Decizia 2009/470/CE;
            
         
               (b)
            
            
               „rapoarte finale” înseamnă rapoarte tehnice și financiare detaliate care trebuie prezentate Comisiei până la data de 30 aprilie a fiecărui an pentru întregul an precedent de aplicare a fiecărui program aprobat, în conformitate cu articolul 27 alineatul (7) litera (b) din Decizia 2009/470/CE;
            
         
               (c)
            
            
               „cereri de plată” înseamnă cererile de plată referitoare la cheltuielile efectuate de un stat membru, care trebuie prezentate Comisiei în conformitate cu articolul 27 alineatul (8) din Decizia 2009/470/CE.
            
         Articolul 3
   (1)   În ceea ce privește programele în curs de desfășurare aprobate în vederea cofinanțării din partea Uniunii în conformitate cu articolul 27 alineatul (5) din Decizia 2009/470/CE, se prezintă Comisiei un raport intermediar până la data de 31 august a fiecărui an cel târziu.
   (2)   Rapoartele intermediare conțin toate informațiile relevante în conformitate cu anexa I.
   Articolul 4
   Rapoartele finale și cererile de plată conțin toate informațiile relevante în conformitate cu anexa II, precum și:
   
               (a)
            
            
               informații tehnice în conformitate cu:
               
                           (i)
                        
                        
                           anexa III, în ceea ce privește tuberculoza bovină, bruceloza bovină, bruceloza ovină și caprină, boala limbii albastre în zone endemice sau cu risc crescut, antraxul, pleuropneumonia contagioasă bovină, echinococoza, trichineloza și Escherichia coli verotoxigenă;
                        
                     
                           (ii)
                        
                        
                           anexa IV, în ceea ce privește salmoneloza (salmonela zoonotică);
                        
                     
                           (iii)
                        
                        
                           anexa V, în ceea ce privește pesta porcină africană, boala veziculoasă a porcului, pesta porcină clasică;
                        
                     
                           (iv)
                        
                        
                           anexa VI, în ceea ce privește rabia;
                        
                     
                           (v)
                        
                        
                           anexa VII, în ceea ce privește encefalopatiile spongiforme transmisibile (EST);
                        
                     
                           (vi)
                        
                        
                           anexa VIII, în ceea ce privește gripa aviară;
                        
                     
                           (vii)
                        
                        
                           anexa IX, în ceea ce privește necroza hematopoietică infecțioasă (NHI), anemia infecțioasă a somonului (AIS), septicemia hemoragică virală (SHV), virusul herpetic al crapului koi (VHC), infecția cu Bonamia ostreae, infecția cu Marteilia refringens și boala petelor albe la crustacee;
                        
                     
         
               (b)
            
            
               informații privind activitățile și costurile, în conformitate cu partea I a anexei X, și o declarație semnată pentru fiecare program, în conformitate cu partea II a anexei X.
            
         Articolul 5
   (1)   De la 1 iulie 2015, rapoartele intermediare prevăzute la articolul 3 și rapoartele finale și cererile de plată prevăzute la articolul 4 sunt prezentate de către statele membre pe cale electronică, utilizând modelele electronice standard corespunzătoare furnizate de Comisie, cu excepția programelor privind bolile menționate la articolul 4 litera (a) punctul (vii).
   (2)   Pe lângă cerințele de la alineatul (1), se transmite Comisiei o versiune semnată a părții din rapoartele finale și din cererile de plată menționate la articolul 4 litera (b).
   Articolul 6
   Decizia 2008/940/CE se abrogă.
   Articolul 7
   Fără a aduce atingere articolului 5, prezenta decizie se aplică programelor de eradicare, control și monitorizare a bolilor animalelor care urmează să fie implementate de la 1 ianuarie 2015.
   Articolul 8
   Prezenta decizie se adresează statelor membre.
   
      Adoptată la Bruxelles, 12 mai 2014.
      
         
            Pentru Comisie
         
         Tonio BORG
         
            Membru al Comisiei
         
      
   
   
      (1)  JO L 155, 18.6.2009, p. 30.
   
      (2)  Decizia 2008/940/CE a Comisiei din 21 octombrie 2008 de stabilire a cerințelor comune de raportare standard pentru programele naționale cofinanțate de Comunitate pentru eradicarea, combaterea și monitorizarea anumitor boli ale animalelor și zoonoze (JO L 335, 13.12.2008, p. 61).
   
      (3)  Numai un raport financiar intermediar trebuie prezentat până în 2015.
   
      ANEXA I
      Cerințe pentru rapoartele intermediare
      
         
   
   
      ANEXA II
      Cerințe pentru rapoartele finale și cererile de plată
      
         
   
   
      ANEXA III
      Raport tehnic final privind programele referitoare la bolile rumegătoarelor
      
         
      
         
      
         
      
         
      
         
   
   
      ANEXA IV
      Raport tehnic privind programele referitoare la salmonela zoonotică
      
         
      
         
   
   
      ANEXA V
      Raport tehnic final privind programele referitoare la bolile porcilor
      
         
      
         
   
   
      ANEXA VI
      Raport tehnic final privind programele referitoare la rabie
      
         
      
         
   
   
      ANEXA VII
      Raport tehnic final privind programele de monitorizare și eradicare a EST
      
         
      
         
      
         
   
   
      ANEXA VIII
      Raport tehnic final privind programele de supraveghere a gripei aviare
      
         
   
   
      ANEXA IX
      Raport privind programele referitoare la bolile peștilor
      
         
      
         
   
   
      ANEXA X
      
         PARTEA I
      
      
         Raport privind activitățile și costurile
      
      
         
      
         
      
         
      
         PARTEA II
      
      
         Declarația semnată care trebuie să însoțească raportul final/cererea de plată
      
      Statul membru:
      Programul:
      Anul implementării:
      
         Certificăm că:
      
      
                  —
               
               
                  
                     informațiile furnizate în raportul final și în cererea de plată sunt complete, fiabile și reale, că activitățile declarate au fost realizate efectiv, iar costurile declarate sunt contabilizate cu exactitate și eligibile în conformitate cu dispozițiile Deciziei …/Regulamentului (CE) nr. ……. (a se menționa decizia de finanțare aplicabilă) ….;
                  
               
            
                  —
               
               
                  
                     toate documentele justificative referitoare la aceste activități și costuri sunt disponibile pentru control, în special pentru a justifica nivelul indemnizațiilor compensatorii acordate pentru animale;
                  
               
            
                  —
               
               
                  
                     programul a fost executat în conformitate cu legislația relevantă a Uniunii, în special cu regulile privind concurența, atribuirea contractelor de achiziții publice și a ajutoarelor de stat;
                  
               
            
                  —
               
               
                  
                     nu a fost solicitată nicio altă contribuție din partea Uniunii pentru acest program și toate veniturile rezultate din operațiunile din cadrul programului sunt declarate Comisiei;
                  
               
            
                  —
               
               
                  
                     se aplică procedurile de control, în special pentru a verifica exactitatea activităților și a cheltuielilor declarate și pentru a preveni, a detecta și a corecta neregulile.
                  
               
            
         Data
      
      
         Numele și semnătura directorului operațional